"Нанҳәамзазы имҩаԥган иаарту алԥшаарақәа 8 шықәса зхыҵуа инадыркны 16 шықәса зхыҵуа рҟынӡа. Урҭ рҟны ихадаран аԥсуа бызшәа адырра. Жәафҩык ҳадаҳкылеит, урҭ рыбжьара дыҟоуп фышықәса зхыҵуагьы аӡәы. Ахәыҷқәа актиортә ҟазара асценатә бызшәа, апластика, акәашаратә ҟазара ирхысуеит. Аҽазыҟаҵарақәа мчыбжьык ахь ҩынтә имҩаԥаагоит", — иҳәеит Ҭодуа арадио Sputnik Аԥсны аефир аҟны.
Ашықәс Ҿыц азы атеатр ахәыҷтәы студиа ааӡамҭацәа аус адырулоит Анзор Мықәба иҩымҭала алакә. Ақәыргыламҭа аԥхьарбара азгәаҭоуп ԥхынҷкәын 15-17 рзы Аԥсуа ҳәынҭқарратә театр асцена маҷ аҟны.